Deg tukkist-agi (sb53) zdek yessexdem ugar n tugniwin akked izamulen s wayes yessaweḍ ad d-yini ayen yellan deg wallaɣ-is, aya-agi yettili-d s usugnen n yiman, S waya yesseqdec tanfaliyin-agi yemgaraden am:“Axxam” i yellan d azamul n twacult, neɣ d amkananida ara yesdari umdan netta d twacult-is, yessebgan-d iyi-s tayri n leḥlal s tdukkli d zzwaǧ akked d tin iḥemmel, akken daɣen yessaram ad d-tissiweḍ ɣer wayen akk tettmenni, ad d-naf daɣen“Lsas”d azamul n tidet, yebɣa ad d-iwehhi ɣer llsas iǧehden i yenwa i laɛmaṛa n uxxam-is, akken ad d yidir d tin iḥemmel di lehna d tumert, iwehha-d daɣen ɣer“Ṭṭlam” i yellan d azamul n wayen n diri,tebrek, leḥzen, ccwal...,yewwi-d dagi ɣef umdan i yettnadin ad ikkes lḥif d wuguren it id-yettmagaren.“Tafat”d ayen i dyemmalen ayen yelhan d talwit, lehna, tumert... ,d agi yewwi-d ɣef talwit akked d umdan i yettnadin fell-as, rnu ɣer waya ibder-d “Ifassen”i yellan d aḥric di tfekka n umdan, d agi 26